internet vaartha 115 Views
ముంబై : కోటక్‌ మహీంద్రబ్యాంకు నికర లాభం నాలుగురెట్లు పెరిగి 741.97 కోట్లకు చేరినట్లు ప్రకటించింది. నికరలాభం గత ఏడాది 189.79 కోట్లు మాత్రమే ఉంది. మొత్తం రాబడులపరంగా బ్యాంకుకు 5120.03 కోట్ల రూపాయలుగా ఉంది. గత ఏడాది 4583.86 కోట్లు ఏప్రిల్‌ జూన్‌ నెల కాలానికి 516.57 కోట్ల నుంచి ఒక్కసారిగా 1067.10 కోట్లకు పెరిగింది. ఆదాయవనరులు పరంగా 7866.88 కోట్లకు చేరింది. అంతకు ముందు ఏడాది 6384.63 కోట్లుగా ఉంది. స్థిరాస్థి ప్రమాణాల పరంగా కొంత మెరుగుపడింది. నిరర్ధక ఆస్తులు 2.2శాతంగా ఉన్నాయి. గత ఏడాది ఇదే త్రైమాసికంలో 2.04శాతంగా ఉన్నాయి. నికర నిరర్ధక ఆస్తు లు 1.06శాతంగా ఉన్నాయి. గతఏడాది 0.93శాతంగా ఉన్నాయి. స్వల్పంగా పెరుగుదల కనిపించింది. ఇక రానిబాకీలు, ఇతర తక్షణ ఖర్చు లకు బ్యాంకు కేటాయింపులు 213.57 కోట్లు కేటాయించింది. గత ఏడాది ఇదేకాలంలో 321.90 కోట్లు కేటాయించింది. బ్యాంకు షేర్లు 1.80శాతం దిగజారి 768.10 రూపాయలుగా బిఎస్‌ఇలో కొనసాగాయి.